Битката при Сан Хасинто, провела се на 21 април 1836 г. в днешния окръг Харис, Тексас, е последната битка от Тексаската революция (с изключение на трите морски битки след революцията). Тексаската армия била командвана от генерал Сам Хюстън, а мексиканската – от президента ген. Антонио Лопес де Санта Ана. Битката траела само 18 минути. Мексиканците имали огромни загуби, докато тексасците имали само 9 жертви и 26 ранени. Сред ранените бил и Сам Хюстън.